«Իմ լիազորությունների սահմաններում, որպես այդ ոլորտը համակարգող եւ մարզպետների անմիջական ղեկավար՝ կանեմ իմ համապատասխան առաջարկությունները»,- ասաց պրն Աբրահամյանը, միաժամանակ նկատելով, որ մարզպետների ինստիտուտը մեզանում ձեւավորվել է կոալիցիոն սկզբունքով, եւ վարչապետն է որոշելու՝ ինչ անել, իհարկե՝ խորհրդակցելով ՀՀ նախագահի հետ: Իսկ ի՞նչ է լինելու այն պաշտոնյաների հետ, որոնց ճակատագիրը իբր որոշում է ժողովուրդը: Խոսքը այս տարվա աշնանը կայանալիք ՏԻՄ ընտրությունների մասին է, երբ ընտրություններ են անցկացվելու մոտ 700 համայնքներում՝ գյուղապետեր եւ քաղաքապետեր: «Ուզում եմ՝ դուք արձանագրեք, որ ոչ մի միջամտություն չի լինելու: Պետք է լինեն ազատ, արդար ընտրություններ»,- բոլորովին պաշտոնապես հայտարարեց տարածքային կառավարման նախարարը: